दरअसल, मुख्‍यमंत्री अखिलेश यादव आज पूर्वान्‍ह कालीदास मार्ग स्थित अपने सरकारी आवास पर आयोजित एक सरकारी कार्यक्रम में बोल रहे थे। यह आयोजन प्रदेश के रजिस्‍ट्रेशन विभाग में शुरू की गयी आनलॉइन व्‍यवस्‍था को लागू करने सम्‍बन्‍धी उद्घाटन से जुड़ा था। आयोजन में मुख्‍यसचिव के साथ ही साथ प्रदेश के पंजीयन कर विभाग, राजस्‍व विभाग और प्रदेश के वित्‍त समेत सभी सम्‍बन्‍धी विभागों के मंत्रियों और विभागीय अधिकारियों तथा पत्रकारों को भी आमंत्रित किया गया था। पंजीयन कर व्‍यवस्‍था शुरुआत और उसके लाभों पर चर्चा के बाद मुख्‍यमंत्री ने पत्रकारों को इस बारे से जुड़े सवालों का जवाब देना शुरू कर दिया।